NORAKSTS

|  |  |
| --- | --- |
| 27.04.2023. | Nr.4/32 |

###### ATĻAUJA SAVIENOT AMATPERSONAS AMATUS IRĒNAI ŠKUTĀNEI

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis), **PRET – nav**, **ATTURAS – 3** (A.Pagors, G.Kurlovičs, A.Tomašūns),

Valsts amatpersona Irēna Škutāne lūdz atļauju savienot šādus amatus: Jelgavas valstspilsētas pašvaldības izpilddirektore, Sabiedriskā transporta pakalpojumu sniegšanā radušos zaudējumu kompensācijas komisijas priekšsēdētāja, Licencēšanas komisijas priekšsēdētāja, Pedagogu radošo darbu konkursa “Mācies digitāli” komisijas locekle, Jelgavas valstspilsētas pašvaldības izglītības iestāžu vadītāju profesionālās darbības novērtēšanas komisijas locekle, Jelgavas valstspilsētas domes apbalvojumu piešķiršanas komisijas locekle, Latvijas Pašvaldību savienības struktūrvienības Latvijas Pašvaldību Izpilddirektoru asociācijas dalībniece.

Saskaņā ar likumu “Par interešu konflikta novēršanu valsts amatpersonu darbā” 4.panta pirmās daļas 14.punktu un minētā panta otro daļu Irēna Škutāne ir valsts amatpersona minētā likuma izpratnē, līdz ar to likuma “Par interešu konflikta novēršanu valsts amatpersonu darbībā” noteiktajā kārtībā ir jāsaņem rakstveida atļauja amatu savienošanai.

Izvērtējot Irēnas Škutānes 11.04.2023. iesniegumu par atļauju savienot valsts amatpersonas amatus un konstatējot, ka to savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, saskaņā ar likuma “Par interešu konflikta novēršanu valsts amatpersonu darbībā” 7.panta ceturto un sesto daļu, 81.panta pirmo, ceturto, piekto un septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut Irēnai Škutānei savienot:

1. Jelgavas valstspilsētas pašvaldības izpilddirektores amatu ar šādiem amatiem: Sabiedriskā transporta pakalpojumu sniegšanā radušos zaudējumu kompensācijas komisijas priekšsēdētāja, Licencēšanas komisijas priekšsēdētāja, Pedagogu radošo darbu konkursa “Mācies digitāli” komisijas locekle, Jelgavas valstspilsētas pašvaldības izglītības iestāžu vadītāju profesionālās darbības novērtēšanas komisijas locekle un Jelgavas valstspilsētas domes apbalvojumu piešķiršanas komisijas locekle.
2. Sabiedriskā transporta pakalpojumu sniegšanā radušos zaudējumu kompensācijas komisijas priekšsēdētājas, Licencēšanas komisijas priekšsēdētājas, Pedagogu radošo darbu konkursa “Mācies digitāli” komisijas locekles, Jelgavas valstspilsētas pašvaldības izglītības iestāžu vadītāju profesionālās darbības novērtēšanas komisijas locekles un Jelgavas valstspilsētas domes apbalvojumu piešķiršanas komisijas locekles amatu ar Latvijas Pašvaldību savienības struktūrvienības Latvijas Pašvaldību Izpilddirektoru asociācijas dalībnieces amatu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī